Χοσέ Ενρίκε (ποδοσφαιριστής)

Ο Χοσέ Ενρίκε Σάντσεθ Ντίαθ (José Enrique Sánchez Díaz, 23 Ιανουαρίου 1986), γνωστός ως Χοσέ Ενρίκε, είναι Ισπανός πρώην επαγγελματίας ποδοσφαιριστής που αγωνιζόταν ως αμυντικός .

Καριέρα
 Αρχή της καριέρας 
Γεννήθηκε στη Βαλένθια και ξεκίνησε την ποδοσφαιρική του καριέρα στην Λεβάντε Β, πριν κάνει την εμφάνιση του στη Βαλένθια ΚΦ. Από εκεί, κατέληξε δανεικός στη Θέλτα Βίγκο. Μετά το τέλος του δανεισμού, υπέγραψε συμβόλαιο με την Βιγιαρρεάλ ΚΦ. Οι καλές του εμφανίσεις στη Λα Λίγκα 2006-07 είχαν ως αποτέλεσμα την εκδήλωση ενδιαφέροντος για τον ποδοσφαιριστή από πλευράς αγγλικών συλλόγων.

Νιούκασλ


Στις 6 Αυγούστου 2007, ανακοινώθηκε η μεταγραφή του Χοσέ Ενρίκε από τη Νιούκασλ για 6.3 εκατομμύρια λίρες. Υπέγραψε πενταετές συμβόλαιο με την ομάδα, η οποία κατάφερε να αποτρέψει τη μεταγραφή του στην Μάντσεστερ Σίτι και στη Λίβερπουλ ΦΚ. Έκανε το ντεμπούτο του για τη Νιούκασλ στις 29 Αυγούστου στον αγώνα με τη Barnsley - ο αγώνας έληξε με σκορ 2-0 υπέρ της Νιούκασλ. Στις 23 Σεπτεμβρίου έκανε το ντεμπούτο του για την ομάδα στα πλαίσια της Πρέμιερ Λιγκ στον αγώνα με την Γουέστ Χαμ Γιουνάιτεντ.

Οι συμμετοχές του με τη φανέλα της Νιούκασλ τη χρονιά 2007-08 ήταν σποραδικές, με τον προπονητή Σαμ Άλαρνταϊς να παραπέμπει στο νεαρό της ηλικίας του ποδοσφαιριστή για να δικαιολογήσει τις λίγες συμμετοχές του - σε περίπτωση απουσίας κάποιου αναγνωρισμένου αριστερού μπακ, τη θέλη λάμβανε ο μέσος Σαρλ Ν'Ζογκμπιά.

Μετά τη διαβάθμιση της Νιούκασλ τον Μάη του 2009, ο σύλλογος ξεκίνησε να πουλά τους κυριότερους παίκτες και αμυντικούς, όπως τον Χαμπίμπ Μπέιγ και τον Σεμπαστιάν Μπασόνγκ. Η μαζική φυγή παικτών από την Νιούκασλ, σε συνδυασμό με την εξαιρετική εμφάνιση του Ενρίκε, είχε ως αποτέλεσμα να εκδηλωθεί ενδιαφέρον για τον ποδοσφαιριστή από πλευρά της Σάντερλαντ ΑΦΚ, αν και ο ίδιος δήλωσε (την 1 Δεκεμβρίου) σε συνέντευξη στην The Journal, «Δεν ενδιαφέρομαι για τη Σάντερλαντ. Ακόμα και αν οι εφημερίδες μιλούσαν για τη Τσέλσι, πάλι δεν θα ενδιαφερόμουν. Ενδιαφέρομαι για την ομάδα μου - αγαπώ την πόλη, αγαπώ τον σύλλογο και δεν ενδιαφέρομαι για μεταγραφή σ' άλλη ομάδα».

Στο τέλος της χρονιάς 2009-10, οι οπαδοί της Νιούκασλ ανακήρυξαν τον Χοσέ Ενρίκε ως τον Ποδοσφαιριστή της Χρονιάς στη Νιούκασλ Γιουνάιτεντ. Επίσης έλαβε θέση στην PFA Championship Team of the Year (Ομάδα της Χρονιάς στη Championship) μαζί με τους συμπαίκτες του Φαμπρίσιο Κολοτσίνι, Κέβιν Νόλαν και Άντι Κάρολ. Ο Χοσέ Ενρίκε πέτυχε το πρώτο του τέρμα για την ομάδα στις 29 Μαρτίου 2010, στο ντέρμπι με τη Νότιγχαμ Φόρεστ (2-0).

Στις 16 Αυγούστου 2010, ξεκίνησε ως βασικός και έπαιξε για όλα τα 90 λεπτά ως αριστερός μπακ στον εκτός έδρας αγώνα με τη Μάντσεστερ Γιουνάιτεντ (3-0 υπέρ των γηπεδούχων), στα πλαίσια της Πρέμιερ Λιγκ. Στο τέλος της χρονιάς 2010-11, είχε κάνει συνολικά 36 εμφανίσεις στην Πρέμιερ Λιγκ για τη Νιούκασλ.

Λίβερπουλ

168px|thumb|upright|Με τη φανέλα της Λίβερπουλ.

Στις 11 Αυγούστου 2011, ανακοινώθηκε επίσημα η μεταγραφή του από τη Νιούκασλ στη Λίβερπουλ έναντι του ποσού των 7 εκατομμυρίων λίρων. Την επόμενη μέρα, η επίσημη ιστοσελίδα της Λίβερπουλ ανακοίνωσε τη μεταγραφή του, λέγοντας πως ο Χοσέ Ενρίκε πέρασε τις ιατρικές εξετάσεις και υπέγραψε πολυετές συμβόλαιο με τη Λίβερπουλ.

Στις 13 Αυγούστου 2011, ο Χοσέ Ενρίκε έκανε το ντεμπούτο του για τη Λίβερπουλ στην πρώτη αγωνιστική της Πρέμιερ Λιγκ 2011-12, ξεκινώντας ως αριστερός μπακ στον αγώνα με την Σάντερλαντ ΑΦΚ (1-1). Στις 20 Αυγούστου 2011, έκανε τη δεύτερη του εμφάνιση και έπαιξε για 90 λεπτά στον αγώνα με την Άρσεναλ, ο οποίος έληξε με σκορ 0-2 υπέρ της Λίβερπουλ - σ' αυτό τον αγώνα, ο Ενρίκε αναγνωρίστηκε ως ο καλύτερος παίκτης. Στις 24 Σεπτεμβρίου, έδωσε ασίστ στον Λουίς Σουάρες που πέτυχε το νικητήριο (2-1) γκολ κατά της Γούλβερχαμπτον Γουόντερερς στο Anfield. Στις 1 Οκτωβρίου, έκανε την εμφάνιση του στο ντέρμπι με την Έβερτον ΦΚ, δίνοντας μια ασίστ στον Άντι Κάρολ - ο αγώνας έληξε με σκορ 2-0 υπέρ της Λίβερπουλ. Στις 2 Οκτωβρίου, ανακοινώθηκε ότι ο Ενρίκε αναγνωρίστηκε ως η καλύτερη θερινή μεταγραφή από τους οπαδούς της Λίβερπουλ με ποσοστό 74.5% των ψήφων, μπροστά από τους Τσάρλι Άνταμ και Κρεγκ Μπέλαμι. Στις 23 Δεκεμβρίου 2011, έλαβε μια θέση στην καλύτερη εντεκάδα για το πρώτο μισό της χρονιάς στην Πρέμιερ Λιγκ από την ESPN.com. Στις 26 Φεβρουαρίου 2012, βοήθησε τη Λίβερπουλ να κατακτήσει το πρώτο της τρόπαιο από το 2006, το Λιγκ Καπ. Στις 1 Απριλίου 2012, αναγκάστηκε να αγωνιστεί ως τερματοφύλακας στα τελευταία 13 λεπτά του αγώνα με την Νιούκασλ, καθώς ο Πέπε Ρέινα αποβλήθηκε για αντιαθλητικό μαρκάρισμα κατά του Τζέιμς Πεντς. Αν και δεν δέχθηκε κανένα τέρμα, η Λίβερπουλ έχασε τον αγώνα με σκορ 2-0.

Στις 17 Νοεμβρίου 2012, σε αγώνα πρωταθλήματος με την Γουίγκαν Αθλέτικ, ο Χοσέ Ενρίκε πέτυχε το πρώτο του τέρμα για την Λίβερπουλ στο 65ο λεπτό, όπου έπαιζε ως αριστερός μπακ σε σχηματισμό 3-5-2 υπό τον Μπρένταν Ρότζερς.Liverpool 3-0 Wigan, The Guardian, 17 Νοεμβρίου 2012. Ανακτήθηκε στις 18 Νοεμβρίου 2012. Πέτυχε το δεύτερο του τέρμα αυτή τη χρονιά στις 17 Φεβρουαρίου 2013, στέλοντας τη μπάλα στα δίχτυα της Σουόνσι Σίτι.

Στο πρώτο μισό της χρονιάς 2013-14, ο Χοσέ Ενρίκε αγωνίστηκε λίγο λόγω των τραυματιστών του. Έκανε την πρώτη του ασίστ στον Ντάνιελ Στάριτζ στον αγώνα με την Άστον Βίλα (1-0), ενώ η δεύτερη ασίστ σημειώθηκε στον αγώνα με την Κρίσταλ Πάλας ΦΚ (παραλήπτης ήταν ο Σουάρες). Αυτή ήταν και η τελευταία του εμφάνιση με τη φανέλα της Λίβερπουλ εκείνη τη χρονιά.

Στις 30 Ιουνίου 2014, η Λίβερπουλ, μέσω της σελίδας της στο Facebook, ανακοίνωσε πως ο Χοσέ Ενρίκε επανήλθε στις προπονήσεις μετά τον τραυματισμό του.Liverpool FC, 30 Ιουνίου 2014. Ανακτήθηκε στις 30 Ιουνίου 2014. Στις 1 Οκτωβρίου, έκανε το ντεμπούτο του στο Τσάμπιονς Λιγκ για τη Λίβερπουλ στον αγώνα κατά της ΦΚ Βασιλείας στην Ελβετία, παίζοντας για 90 λεπτά - ο αγώνας έληξε με σκορ 1-0 υπέρ της Βασιλείας.BBC Sport, 1 Οκτωβρίου 2014. Ανακτήθηκε στις 29 Οκτωβρίου 2014.

Ρεάλ Σαραγόσα
Στις 7 Σεπτεμβρίου 2016, ο Χοσέ Ενρίκε υπέγραψε διετές συμβόλαιο με τη Ρεάλ Σαραγόσα . Το ντεμπούτο του πραγματοποίησε στις 8 Οκτωβρίου, αγωνιζόμενος σε ολόκληρο το αγώνα στην εκτός έδρας ήττα με 2-1 από τη Σεβίγια Ατλέτικο. Το πρώτο του γκολ με τη φανέλα της Σαραγόσα το σημείωσε στις 5 Νοεμβρίου, στη διάρκεια έκτος έδρας 2-2 με τη Μαγιόρκα .

Στις 6 Σεπτεμβρίου 2017, ο Χοσέ Ενρίκε ανακοίνωσε την αποχώρησή του από το ποδόσφαιρο, λόγω ενός επίμονου τραυματισμού στο γόνατο .

 Στατιστικά καριέρας 

 Σύλλογοι 

 Σύλλογος Πρωτάθλημα Κύπελλο Λιγκ Καπ Ηπειρωτικά Σύνολο Χρονιά  Σύλλογος  Πρωτάθλημα Σ  Τ Σ  Τ Σ  Τ Σ  Τ Σ  Τ Ισπανία Πρωτάθλημα Copa del Rey Σούπερ Καπ Ισπανίας Ευρώπη Σύνολο2004-05Λεβάντε ΒΔεύτερη κατηγορία1910000001912005-06Βαλένθια ΚΦΛα Λίγκα00000000002005-06Θέλτα Βίγο (δανεικός)1403000001702006-07Βιγιαρρεάλ ΚΦ230200000250 Σύνολο Ισπανία561500000611 Αγγλία Πρωτάθλημα FA Cup Λιγκ Καπ Ευρώπη Σύνολο2007-08Νιούκασλ ΓιουνάιτεντΠρέμιερ Λιγκ2303020002802008-092601010002802009-10Championship3412010003712010-11Πρέμιερ Λιγκ3600000003602011-12Λίβερπουλ ΦΚ3504040004302012-132920000603522013-1480001000902014-1540201020902015-160020000020 Σύνολο Αγγλία1933140100802253 Σύνολο καριέρας2504190100802874

Παραπομπές

Εξωτερικοί σύνδεσμοι

Σελίδα του ποδοσφαιριστή στην επίσημη ιστοσελίδα της Λίβερπουλ ΦΚ

Κατηγορία:Αμυντικοί ποδοσφαιριστές
Κατηγορία:Ισπανοί ποδοσφαιριστές
Κατηγορία:Ποδοσφαιριστές Εθνικής Ισπανίας Κ21
Κατηγορία:Ποδοσφαιριστές Βαλένθια ΚΦ
Κατηγορία:Ποδοσφαιριστές Θέλτα Βίγο
Κατηγορία:Ποδοσφαιριστές Βιγιαρρεάλ ΚΦ
Κατηγορία:Ποδοσφαιριστές Νιούκασλ Γιουνάιτεντ
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Πρέμιερ Λιγκ